Diari Oficial de la Generalitat Valenciana


Sumari del DOGV 6679, del 27-12-2011 (2011/12676)

Aprovació del Projecte d'Urbanització de Vistahermosa Est, fase 1.
------------------------------------------------------------------

### Dades del document

Número de DOGV
:   6679

Data del DOGV
:   27-12-2011

Secció del DOGV
:   V. ANUNCIS - A) ORDENAMENT DEL TERRITORI I URBANISME

Número del document
:   2011/12907


Data del document
:   16-12-2011

Organisme emissor
:   Ajuntament d'Alacant

Tipus de document
:   Anunci

Descriptors 

:   * Alacant
    * administració local
    * pla d'urbanisme

Aprovació del Projecte d'Urbanització de Vistahermosa Est, fase 1. [2011/12211]  
La Junta de Govern Local, amb data 5 de desembre de 2011, va adoptar, entre altres, l'acord següent:  
2. Aprovació del Projecte d'Urbanització de Vistahermosa Est, fase 1.  
Es dóna compte de l'expedient tramitat en relació amb l'epígraf que precedeix, els antecedents i raonaments del qual figuren, resumits, a continuació.  
L'Oficina de Projectes Públics de la Gerència Municipal d'Urbanisme ha redactat el Projecte d'Urbanització de Vistahermosa Est, fase 1, que té com a objecte definir i valorar tots els treballs necessaris per a deixar completament urbanitzat l'àmbit delimitat per la Via Parc o avinguda Caixa d'Estalvis, carrer Duc de Rivas, carrer Concha Espina i avinguda de Dénia, executant les obres de pavimentació dels viaris compresos en aquest i completant la dotació de tots els serveis urbans, a fi que la totalitat de les parcel·les adquirisquen la condició jurídica de solar.  
La documentació integrant d'aquest és la següent:  
- Memòria.  
- Annexos a la memòria (característiques del projecte, estat actual (fotos), càlcul de l'enllumenat públic, xarxa de baixa tensió i soterrament de LAMT, càlcul de drenatge de la conca vessant, estudi de gestió de residus, compliment de la normativa sobre accessibilitat, control de qualitat, pla d'obra, justificació del coeficient K de costos indirectes, justificació de preus i estudi de seguretat i salut).  
- Plec de prescripcions tècniques particulars.  
- Mesuraments i pressupost; el pressupost base de licitació ascendeix a la quantitat de 1.425.702,90 euros.  
- Plans de situació, emplaçament, divisió en fases del sector, cartografia, topogràfic, alineacions, parcel·lari, replantejament, perfils longitudinals, seccions transversals, demolicions, pavimentació, sanejament, aigua potable, energia elèctrica, enllumenat, planta d'aigua regenerada, jardineria i xarxa de reg, xarxa de gas, telecomunicacions, telefonia, coordinació de serveis i senyalització horitzontal i vertical.  
  
El projecte es va exposar al públic mitjançant Decret de la Regidoria d'Urbanisme de data 24 d'agost de 2011, i se'n va inserir un edicte en el Diari Oficial de la Comunitat Valenciana número 6613 el dia 21 de setembre de 2011, en el periòdic Información el dia 30 següent i al tauler d'anuncis municipal.   
Durant el període expositiu no s'han presentat al·legacions.  
Finalment, en compliment del tràmit de supervisió prèvia a l'aprovació municipal, a què es refereix l'article 109 de la Llei de Contractes del Sector Públic, el cap de l'Oficina de Supervisió de Projectes, amb data 8 de juliol de 2011, ha informat que el projecte «compleix els requisits mínims exigits per la Llei de Contractes del Sector Públic i pel Reglament General de la Llei de Contractes de les Administracions Públiques, per a la seua contractació.»   
És procedent, en conseqüència, aprovar el projecte, segons el que estableix l'article 152 de la Llei 16/2005, de 30 de desembre, de la Generalitat, Urbanística Valenciana, i és competent per a això la Junta de Govern Local, de conformitat amb el que disposa l'article 127.1, apartat d, de la Llei 7/1985, de 2 d'abril, Reguladora de les Bases de Règim Local.   
Per tot el que s'ha exposat, la Junta de Govern Local adopta els acords següents:  
  
Primer. Aprovar el Projecte d'Urbanització de Vistahermosa Est, fase 1, redactat per l'Oficina de Projectes Públics de la Gerència Municipal d'Urbanisme, que afecta els carrers següents:  
- Carrer Luis Bellido.  
- Carrer Andalusia.  
- Carrer José Aldeguer.  
- Un tram del carrer Poeta Bécquer.   
- Primer tram del carrer José Barreres Pérez.   
- Primer tram del carrer Duc de Rivas.  
  
Segon. Inserir un edicte amb el contingut de l'acord d'aprovació en el Butlletí Oficial de la Província i en el Diari Oficial de la Comunitat Valenciana.   
Cosa que es publica perquè en prengueu coneixement, segons el que disposa l'article 152 de la Llei 16/2005, de 30 de desembre, de la Generalitat, Urbanística Valenciana, i s'avisa que contra l'acte esmentat, que posa fi a la via administrativa, i davant de l'òrgan que el va dictar, es pot interposar, per escrit dirigit a l'Ajuntament, en el termini d'un mes i amb caràcter potestatiu, el recurs de reposició, previ al contenciós administratiu, o aquest directament, davant del Jutjat Contenciós Administratiu d'Alacant, en el termini de dos mesos, comptats, ambdós terminis, a partir de l'endemà de la publicació d'aquest edicte en el Butlletí Oficial de la Província.  
  
Alacant, 16 de desembre de 2011.- La regidora d'Urbanisme: Marta García-Romeu de la Vega. El vicesecretari: Germà Pascual Ruiz-Valdepeñas.